**Ekoskolu vides novērtējums bērniem**

**Ievads skolotājiem**

Pirmsskolā bērns sāk attīstīt savas pētnieciskās darbības prasmes: novēro, salīdzina, novērtē, pastāsta par uzzināto, kā arī iepazīst dzīvo dabu un veido ieradumu rīkoties videi draudzīgi. Šis novērtējums ir izstrādāts tā, lai bērni varētu attīstīt šīs prasmes, pie reizes noskaidrojot savas pirmsskolas radīto ietekmi uz apkārtējo vidi un nepieciešamās rīcības.

**Novērtējuma formu izmanto kā papildinājumu iestādes vides novērtējuma formai[[1]](#footnote-1), kuru aizpilda pieaugušie. Šī forma domāta kā izglītojošs instruments bērniem.**

Svarīgi, ka bērni paši veic vides novērtējumu un ar skolotāja atbalstu mācās formulēt vienkāršas sakarības, saprast notikumu cēloņus un sekas, izvērtēt informāciju un pieņemt lēmumus. Skolotāja uzdevums atbalstīt procesā, uzdot uzvedinošos jautājumus un pārliecināties, ka jautājums ir izprasts un novērtēts atbilstoši.

**Kā tiek veikts vides novērtējums?**

* Vides novērtējumu veic bērnu Ekopadome vai/un sagatavošanas grupiņas bērni.
* Pirms uzsākt, ir svarīgi visu sagatavot — izrunāt jautājumus, izdomāt, kā tos noskaidrosiet, sagatavot darba lapas, planšeti, datoru vai tāfeli, rakstāmpiederumus. Ja novērtējuma lapas drukāsiet, izturaties saudzīgi — drukājiet uz abām pusēm vai uz jau vienreiz izmantotām lapām. Veicot pierakstus, lietojiet zīmuli, lai pēc tam lapas var izmantot atkārtoti. Tas būs labs piemērs arī bērniem, kā jau sākumposmā rīkoties videi draudzīgi.
* Iespējams, ka visas tēmas uzreiz būs grūti izpētīt, tāpēc novērtējumu ieteicams sadalīt vairākos piegājienos.
* Veicot vides novērtējumu, tiek izmantotas dažādas metodes. Pārsvarā bērni var sameklēt atbildes paši, uzmanīgi vērojot, izstaigājot iestādi un tās apkārtni. Atsevišķos jautājumos, kur ir jānoskaidro grupiņas viedoklis, nepieciešams jau rūpīgāks pētījums — citu bērnu aptaujāšana. Procesā noderēs arī kāda pieaugušā iesaiste, piemēram, pavārītes, vadības un citu pirmsskolas pārstāvju sniegtā informācija. Noteikti pētiet reālajā vidē, nevis tikai izrunājiet!
* Kad tēmas ir izpētītas un visi jautājumi atbildēti, ir jāizveido kopsavilkums — jāpiefiksē visas smaidīgās un bēdīgās sejiņas, un pats svarīgākais — jāizdomā rīcības, kuras bērni un pieaugušie īstenos, lai situāciju uzlabotu. Kopsavilkuma tabula ir pieejama formas beigās.
* Katram jautājumam ir sava piktogramma[[2]](#footnote-2) un vienota vērtēšanas pieeja — Jā/Nē. Šīs piktogrammas var sagatavot uz cietāka papīra un izmantot, veidojot rezultātu kopsavilkumu, veicot vērtēšanu un informējot pārējos.
* Vides novērtējumu noteikti izmantojiet visa gada garumā, veicot pārraudzību un izvērtēšanu. Kad kāda rīcības plāna aktivitātes ir paveiktas, dodiet bērniem iespēju izvērtēt rezultātus un salīdzināt ar sākotnējo vides novērtējumu. Varbūt kāda bēdīgā sejiņa tagad ir smaidīga!
* Šajā vides novērtējumā nav iekļauti izpratnes jautājumi. Tos skolotājs var atrast iestādes vides novērtējuma formā un izmantot diskusijā ar bērniem. Atsevišķus jautājumus (piemēram, saistībā ar gada tēmu) var palīdzēt noskaidrot arī bērnu Ekopadome vai citi bērni, kas veiks šo novērtējumu.
* Noteikti ir svarīgi informēt pārējos par vides novērtējumā konstatēto. Bērni var izvietot kopsavilkumu uz Ekodēļa, pastāstīt par paveikto saviem grupas biedriem, vecākiem un citiem pirmsskolas pārstāvjiem.

Lai veiksmīgs un aizraujošs novērtējums!

**Mana bērnudārza vides novērtējums**

Aizpildīšanas datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aizpildīja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atkritumi

1. Vai bērni vienmēr izmet atkritumus miskastē? Jā/Nē
2. Vai bērnudārza spēļu laukumiņš ir tīrs, bez atkritumiem? Jā/Nē
3. Vai bērnudārzā ir pietiekami daudz atkritumu tvertņu? Jā/Nē
4. Vai tava grupiņa piedalās vides sakopšanas talkās? Jā/Nē
5. Vai grupiņā esat runājuši, kāpēc ir slikti mest atkritumus zemē? Jā/Nē
6. Vai grupiņā esat runājuši, kā mūsu radītie atkritumi ietekmē dabu? Jā/Nē

Samazini apjomu

1. Vai audzinātājas drukājot un kopējot izmanto papīra lapas no abām pusēm? Jā/Nē
2. Vai grupiņā salabo rotaļlietas, ja tās ir salūzušas? Jā/Nē
3. Vai bērnudārzā lietojat savas daudzas reizes lietojamās pudeles vai krūzītes? Jā/Nē
4. Vai bērnudārza pasākumos iztiekat **bez** vienreizlietojamiem traukiem? Jā/Nē
5. Vai bērnudārza svētkos iztiekat **bez** dabai kaitīgiem rotājumiem, piemēram, baloniem? Jā/Nē

Izmanto atkārtoti

1. Vai bērni zīmē un krāso uz abām lapas pusēm? Jā/Nē
2. Vai bērnudārzā lieto papīru vai tualetes papīru no pārstrādātiem materiāliem? Jā/Nē
3. Vai organizējat apģērbu, spēļu, grāmatu u. c. lietu apmaiņu vai tirdziņus? Jā/Nē
4. Vai izgatavojat noderīgas lietas un savus darbiņus no iepakojumiem un citiem nevajadzīgiem materiāliem (veciem žurnāliem, avīzēm)? Jā/Nē

Šķiro

1. Kuras no tālāk norādītajām lietām jūs šķirojat vai nododat pārstrādei?
   1. Papīrs Jā/Nē
   2. Kartons Jā/Nē
   3. Plastmasa Jā/Nē
   4. Stikls Jā/Nē
   5. Skārdenes Jā/Nē
   6. Elektroierīces Jā/Nē
   7. Baterijas Jā/Nē
   8. Spuldzes Jā/Nē
   9. Apģērbs Jā/Nē
   10. Pārtikas atlikumi Jā/Nē

Saskaiti rezultātus un ieraksti skaitli!

|  |  |
| --- | --- |
| Cik lietu jūs bērnudārzā šķirojat vai nododat pārstrādei (ielikāt smaidīgu sejiņu (Jā) novērtējumā)? |  |
| Cik lietu bērnudārzā nešķirojat (ielikāt bēdīgu sejiņu (Nē) novērtējumā)? |  |

1. Vai šķirošanas konteineros vienmēr tiek liktas tikai tam paredzētās lietas? Jā/Nē
2. Vai bērnudārzam ir savs komposts? Jā/Nē
3. Vai grupiņā esat runājuši, kas notiek ar sašķirotiem atkritumiem? Jā/Nē
4. Vai grupiņā esat runājuši, kas notiek ar atkritumiem, kurus liek parastajā atkritumu konteinerā? Jā/Nē

Enerģija

1. Vai tad, kad grupiņās neviena nav, gaismas **vienmēr** tiek izslēgtas? Jā/Nē
2. Vai saulainās dienās, kad esat grupiņā un ir pietiekami gaišs, gaismas ir izslēgtas? Jā/Nē
3. Vai datori un citas ierīces vienmēr tiek izslēgtas, kad tās neizmanto? Jā/Nē
4. Vai logi ir aizvērti tad, kad ir ieslēgta apkure un radiatori ir silti? Jā/Nē
5. Vai vēsā laikā ārdurvis vienmēr tiek kārtīgi aizvērtas? Jā/Nē
6. Vai grupiņā esat runājuši, kas ir enerģija un kā to taupīt? Jā/Nē

Ūdens


1. Vai bērnudārzā visus krānus var aizgriezt tā, lai ūdens nepil? Jā/Nē
2. Vai bērni aizgriež krānu, kamēr saziepē rokas vai tīra zobus? Jā/Nē
3. Vai tualetes podiem ir divas ūdens nolaišanas pogas? Jā/Nē
4. Vai bērnudārzā tiek savākts lietus ūdens, piemēram, lai laistītu augus? Jā/Nē
5. Vai grupiņā esat runājuši, kāpēc ir svarīgi taupīt ūdeni? Jā/Nē
6. Apvelciet, ko jūs, bērni, darāt savās mājās, lai taupītu un saudzētu ūdeni.
   1. aizgriežam krānu, kamēr tīrām zobus, saziepējam rokas Jā/Nē
   2. biežāk ejam dušā, nevis vannā Jā/Nē
   3. izmantojam atbilstošo ūdens nolaišanas pogu tualetē Jā/Nē
   4. sekojam, lai krāni nepil, ir pilnībā ciet Jā/Nē
   5. nemazgājam traukus tekošā ūdenī Jā/Nē
   6. nemetam podā atkritumus Jā/Nē
   7. Varbūt darāt vēl kaut ko citu\_\_\_\_\_\_\_\_\_\_\_\_\_ (ieraksti) Jā/Nē

Saskaiti rezultātus un ieraksti skaitli!

|  |  |
| --- | --- |
| Cik lietu darāt savās mājās, lai taupītu un saudzētu ūdeni (ielikāt smaidīgu sejiņu (Jā) novērtējumā)? |  |
| Cik lietu nedarāt savās mājās, lai taupītu un saudzētu ūdeni (ielikāt bēdīgu sejiņu (Nē) novērtējumā)? |  |

Transports

1. Vai lielākā daļa bērnu nāk uz bērnudārzu kājām vai brauc ar velosipēdu vai skrejriteni? Jā/Nē
2. Vai doties uz bērnudārzu kājām, velosipēdu vai skrejriteni ir droši? Jā/Nē
3. Vai ir pietiekami daudz drošu novietņu, kur atstāt velosipēdu vai skrejriteni? Jā/Nē
4. Vai automašīnas pie bērnudārza izslēdz dzinēju, kamēr gaida bērnus? Jā/Nē
5. Vai grupiņā esat runājuši, kāpēc pārvietoties ar velosipēdu vai kājām ir dabai draudzīgi? Jā/Nē
6. Cik daudz automašīnu parasti ir pie bērnudārza dienas sākumā un beigās?



Pārtika

1. Vai bērnudārzā katru dienu ir pieejami svaigi augļi vai dārzeņi? Jā/Nē
2. Vai bērni ēdienreizēs apēd visu porciju? Jā/Nē
3. Vai bērnudārzam ir savs dārzs, kur audzē augļus, dārzeņus vai garšaugus? Jā/Nē
4. Vai ekskursijās un bērnudārza pasākumos ņemat līdzi pašu gatavotus našķus? Jā/Nē
5. Vai dzimšanas dienās un citos svētkos konfekšu vietā nesat uz bērnudārzu veselīgus našķus? Jā/Nē
6. Kopā ar grupiņas biedriem uzzīmējiet, ko jums vislabāk patīk:

* ēst;
* dzert.

Izrunājiet ar audzinātāju, ko nozīmē ēst veselīgi un dabai draudzīgi. Vai jūs tā ēdat? Jā/Nē

Vide un veselīgs dzīvesveids

1. Vai jūs katru dienu kopā ar audzinātāju izkustaties dejojot, skrienot vai lecot? Jā/Nē
2. Vai jūs katru dienu ejat ārā spēlēties vai pastaigāties arī tad, ja ārā ir vēss vai nedaudz slapjš? Jā/Nē
3. Vai spēļu laukumiņā ir daudz vietu, kur kāpelēt, lēkāt vai šūpoties? Jā/Nē
4. Vai mācību rotaļnodarbības gandrīz katru dienu notiek ārā? Jā/Nē
5. Cik daudz telpaugu vari saskaitīt bērnudārza telpās? Jā, vairāk nekā 10 / Nē, mazāk nekā 10

Bērnudārza vide un apkārtne. Bioloģiskā daudzveidība

1. Ko no tālāk norādītā var atrast bērnudārza teritorijā?
   1. Koki Jā/Nē
   2. Puķu dobes Jā/Nē
   3. Ziedoši krūmi Jā/Nē
   4. Nepļautas zāles laukums Jā/Nē
   5. Kukaiņu viesnīca Jā/Nē
   6. Dzīvžogs Jā/Nē
   7. Ezīšu miga Jā/Nē
   8. Baļķu krāvums Jā/Nē
   9. Akmeņu krāvums Jā/Nē
   10. Putnu būris Jā/Nē
   11. Putnu barotava Jā/Nē
   12. Dzirdinātava putniem Jā/Nē

Saskaiti rezultātus un ieraksti skaitli!

|  |  |
| --- | --- |
| Cik lietu varat atrast bērnudārza teritorijā (ielikāt smaidīgu sejiņu (Jā) novērtējumā)? |  |
| Cik lietu nevarat atrast bērnudārza teritorijā (ielikāt bēdīgu sejiņu (Nē) novērtējumā)? |  |

1. Vai bērni zīmē un pieraksta dažādus bērnudārza teritorijā atrastus augus un dzīvniekus? Jā/Nē
2. Vai dodaties ekskursijās arī citur, lai pētītu dzīvo dabu? Jā/Nē
3. Vai bērni spēlējoties un mācoties izmanto dabas materiālus (akmeņus, čiekurus, kociņus, koku lapas un citus)? Jā/Nē
4. Vai bērnudārza teritorijā ir ierīkotas vietas, kur pētīt dabu (piemēram, aktivitāšu centriņi, kur spēlēties un uzzināt kaut ko jaunu par augiem, dzīvniekiem)? Jā/Nē

Apsveicu! Jūs esat pabeiguši sava bērnudārza vides novērtējumu. Tagad jāapkopo rezultāti — visas smaidīgās un bēdīgās sejiņas. Pats svarīgākais — padomājiet, ko jūs tagad darīsiet, lai bēdīgās sejiņas kļūtu smaidīgas. Noteikti pastāstiet arī pārējiem, ko esat izpētījuši un izdomājuši darīt.

**Kopsavilkums**

|  |
| --- |
| 1. Kas mums labi izdodas? (Pievienojiet visas rīcības, kur atzīmējāt smaidīgo sejiņu (Jā).) |

|  |
| --- |
| 1. Ko vajadzētu uzlabot? (Pievienojiet visas rīcības, kur atzīmējāt bēdīgo sejiņu (Nē).) |

|  |
| --- |
| 1. Ko mēs tagad darīsim? (Rīcības plāns) (Apskatiet bēdīgās sejiņas un ar audzinātājas palīdzību pierakstiet, ko varētu darīt, lai tās kļūtu smaidīgas. Droši pierakstiet, ko vēl vēlaties uzzināt par izpētītajām tēmām un darīt dabas labā!) |

1. Vides novērtējuma forma atrodama <https://ekoskolas.lv/lv/pirmsskolas/vides-novertejums> [↑](#footnote-ref-1)
2. Piktogrammas ir pieejamas <https://ekoskolas.lv/lv/pirmsskolas/vides-novertejums> [↑](#footnote-ref-2)